
	ACTA 


	Expedient núm.: 
	Òrgan col·legiat: 

	JGL/2022/7 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	14 de febrer de 2022 

	Durada 
	des de les 19.00 fins a les 20.45 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/6 de la Junta de Govern Local de la sessió duta a terme el dia 7 de febrer de 2022, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


ACTIVITATS AMBIENTALS
	Expedient 2186/2019. Ampliació llicència municipal per una activitat ramadera per a la cria equina en règim extensiu o semi-intensiu (AA 688)

	Favorable
	Tipus de votació: unanimitat

	Vista la sol·licitud que es tramita a instància d’una empresa, en què sol·licita ampliar la llicència municipal per a una activitat ramadera per a la cria equina en règim extensiu o semi-intensiu a una finca de la partida de Sant Honorat;
Considerant el que disposa la Llei 20/2009, de 4 de desembre, de prevenció i control ambiental de les activitats, i la Taxa per la prestació dels serveis d’intervenció administrativa en l’activitat dels ciutadans i les empreses;
Vist el decret 40/2014, de 25 de març, d'ordenació de les explotacions ramaderes;
Atès que disposa de llicència municipal per a una activitat ramadera per a la cria equina en règim extensiu o semi-intensiu, amb una capacitat de 25 places de cavalls i altres equins, a la finca de la partida de Sant Honorat, (Annex III, epígraf 11.1.g) (exp. AA 688) per acord de la Junta de Govern Local de 4 de maig de 2020;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir l'ampliació de llicència municipal per a una activitat ramadera per a la cria equina en règim extensiu o semi-intensiu, amb una capacitat de 40 places de cavalls i altres equins, a la finca de la partida de Sant Honorat, (Annex III, epígraf 11.1.g) (exp. AA 688).
2. Legitimar el titular per a l'execució de les obres i/o instal·lacions relatives a l'obertura, ampliació, modificació o reforma de l'establiment o realització de l'activitat a què es refereix.
3. Una vegada executades les obres i/o instal·lacions, requerir el titular de la llicència que ho comuniqui per escrit a l'Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s'han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d'alta fiscalment per exercir l'activitat.
4. Notificar aquests acords a la persona sol·licitant de la llicència i a aquelles que hagin comparegut en l'expedient i adjuntar una còpia segellada del projecte tècnic al peticionari.


	Expedient 1117/2020. Canvi de nom llicència activitat bar restaurant (exp. AA 357)

	Favorable
	Tipus de votació: unanimitat

	Vista la sol·licitud de canvi de nom de la llicència municipal d’obertura de l’activitat de bar restaurant a la carretera de Sant Llorenç, que actualment figura a un altre nom, i que disposa de llicència per a l’activitat per acord de la Comissió de Govern de data 20 de juliol de 2004 (exp. AA 357);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


ACTIVITATS INNÒCUES
	Expedient 284/2022. Règim de comunicació – centre d'atenció, ajut i formació per a persones

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 01/2022
Sol·licitant: Creu Roja El Solsonès
Activitat: centre d'atenció, ajut i formació per a persones
Adreça: carretera de Manresa
Registre d’entrada: 2021-E-RE-1306, de 19 de novembre
Resolució: 14 de febrer de 2022.


	Expedient 281/2022. Règim de comunicació – comerç al detall d'alimentació envasada búlgara

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 02/2022
Activitat: comerç al detall d'alimentació envasada búlgara
Adreça: carrer de la Bòfia
Registre d’entrada: 2022-E-RC-357, de 10 de febrer
Resolució: 14 de febrer de 2022.


AIGÜES
	Expedient 251/2022. Revisió facturació aigua 3r i 4t trimestre de 2021 

	Favorable
	Tipus de votació: unanimitat

	Vista la sol·licitud en què s’exposa que el consum de subministrament d’aigua aplicat a la factura del 3r trimestre de 2021 del carrer de l’Alcalde Moles, és més baix del que és habitual i el consum del 4t trimestre de 2021 és més alt i demana que es reparteixi aquest consum entre les facturacions del 3r i del 4t trimestre de 2021;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que es repartirà el consum entre els dos trimestres i es facturaran els trams de consum tenint en compte aquest repartiment. S’aplicarà a la facturació corresponent al 4t trimestre de 2021.


CEMENTIRI
	Expedient 69/2022. Duplicat títol – nínxol 

	Favorable
	Tipus de votació: unanimitat

	Vista la sol·licitud en què s’exposa que per acord de la Comissió Permanent del dia 24 de desembre de 1968 s’acordà cedir a favor del sol·licitant un nínxol, en concepte de donació i sol·licita poder disposar d’un document que acrediti aquest fet;
Atès que als arxius municipals consta l’expedient i documentació que justifica la donació del nínxol a favor seu;
Atès que, per ingressos efectuats els dies 10 i 14 de febrer de 2022, el nínxol es troba al corrent del pagament de les taxes de conservació i s’ha liquidat la taxa per expedició d’un duplicat del títol del nínxol esmentat;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda lliurar a nom del sol·licitant i família un duplicat del títol del nínxol.


CONVENIS
	Expedient 241/2022. Conveni de col·laboració amb Òmnium Cultural del Solsonès per a l'organització dels Premis Drac

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i Òmnium Cultural del Solsonès per a l'organització dels Premis Drac i que es transcriu tot seguit:
«Conveni de col·laboració Ajuntament de Solsona i Òmnium Cultural del Solsonès
Solsona, ___ de _____________ de 2022
Reunits
D’una banda, Judit Gisbert i Ester, alcaldessa de l’Ajuntament de Solsona, actuant en el seu nom i representació, amb domicili al carrer del Castell, 20, de Solsona i amb CIF núm. P2525700G.
I, de l’altra, M. Rosa Cases i Grau, presidenta de d’Òmnium Cultural del Solsonès, actuant en el seu nom i representació, amb seu social al local núm. 20 del Casal de Cultura i Joventut, passeig de Sant Antoni M. Claret, s/n, de Solsona i amb NIF G08310070.
Exposen
I. Que Òmnium Cultural del Solsonès (en endavant, Òmnium) és una entitat sense ànim de lucre que té com a principal objectiu el foment i la difusió de la cultura catalana a la comarca del Solsonès.
II. Que, entres les activitats que Òmnium du a terme, des de l’any 2009, i amb motiu de la diada de Sant Jordi, organitza els Premis Drac, guardons nacionals de literatura catalana de poesia i relat curt, i guardons de curtmetratges amb l’objectiu d’estimular la pràctica de l’escriptura catalana i donar suport a la cultura del nostre país.
III. Que és voluntat de l’Associació i de l’Ajuntament establir una línia de col·laboració que ajudi a consolidar els Premis Drac i que defineixi les condicions amb què, en endavant, es farà efectiva la col·laboració de l’Ajuntament en els mateixos.
Per tot això, les parts
Disposen
Primer. L’Associació assumeix el compromís d’organitzar la convocatòria dels Premis Drac, així com l’entrega dels guardons concedits.
Segon. L’Ajuntament de Solsona assumirà una despesa per valor de 1.600,00 € anuals en conceptes varis que es derivin de l’organització dels Premis Drac.
Tercer. L’Ajuntament de Solsona cedirà gratuïtament l’ús del Teatre Comarcal de Solsona per a l’entrega dels guardons, així com els dies necessaris per a la realització dels assaigs corresponents. Els dies es concretaran en funció de la disponibilitat del teatre i del seu personal.
Quart. El conveni que avui se signa tindrà una validesa de tres anys.
I, perquè així consti, les parts signen el present conveni per duplicat i a un sol efecte en la data i lloc indicats a l’encapçalament.»
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


	Expedient 277/2022. Conveni de col·laboració amb l'Orfeó Nova Solsona per regular l’ús, per part dels usuaris de l’Escola Municipal de Música Joan Roure, d'un piano, propietat de l’Orfeó Nova Solsona

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i l'Orfeó Nova Solsona per regular l’ús, per part dels usuaris de l’Escola Municipal de Música Joan Roure, del piano Yamaha, amb número de sèrie 3750140, propietat de l’Orfeó Nova Solsona i que es transcriu tot seguit:
«Conveni de col·laboració entre l'Ajuntament de Solsona i l'Orfeó Nova Solsona
Solsona, ___ de febrer de 2022
Reunits
D’una banda, Judit Gisbert i Ester, alcaldessa de l’Ajuntament de Solsona, actuant en el seu nom i representació, amb domicili al carrer del Castell, 20 de Solsona i amb CIF núm. P2525700G.
I, de l’altra, M. Magdalena Miralles i Bonsfills, en nom i representació, com a presidenta, de l’Orfeó Nova Solsona, associació amb seu social al passeig de Sant Antoni Maria Claret, s/n, al Casal de Cultura i Joventut, 1r pis, de Solsona i amb CIF núm. G25070327.
Exposen
I. Que l’Ajuntament de Solsona (en endavant, l’Ajuntament) és titular de l’Escola Municipal de Música Joan Roure (en endavant, l’Escola) i propietari del Casal de Cultura i Joventut, edifici que acull diversos equipaments, entre ells l’Escola i diversos locals per a les entitats culturals del municipi.
II. Que l’Orfeó Nova Solsona (en endavant, l’Orfeó) és propietari d’un piano de mitja cua Yamaha, amb número de sèrie 3750140, i la seva voluntat és traslladar-lo al Casal de Cultura i Joventut, dins el recinte de l’Escola, al local anomenat “Sala de l’Orfeó”, on hi radica la seva seu social i és utilitzat per a la realització dels assajos dels seus membres, així com per dur a terme altres activitats pròpies de l’associació. Aquest espai també és fet servir per l’Escola per a la seva pràctica docent.
III. Que ambdues parts estan interessades en que l’instrument més amunt esmentat pugui ser utilitzat en el marc de l’activitat docent de l’Escola i creuen convenient regular les condicions que, en endavant, han de regir-ne el seu ús per part dels usuaris de l’Escola i, per tot això, decideixen formalitzar el present Conveni de col·laboració en base als següents
Acords
Primer. Objecte del conveni
L’objecte del present conveni és regular l’ús, per part dels usuaris de l’Escola Municipal de Música Joan Roure, del piano Yamaha, amb número de sèrie 3750140, propietat de l’Orfeó Nova Solsona.
Segon. Regulació de la ubicació i usos de l’instrument
El piano estarà ubicat a la “Sala de l’Orfeó” del Casal de Cultura i Joventut de Solsona i el seu ús per part de l’Escola serà, exclusivament, en el context de l’activitat docent del centre.
Qualsevol altre ús que tant l’Escola com l’Ajuntament vulguin fer del piano haurà de comptar sempre amb l’autorització expressa i necessària de l’Orfeó.
Si davant qualsevol necessitat sobrevinguda calgués moure l’instrument del seu espai caldrà que l’Escola i/o l’Ajuntament informin immediatament a l’Orfeó.
Tercer. Autorització de l’ús de l’instrument
Una vegada traslladat el piano a la “Sala de l’Orfeó”, l’Orfeó autoritza a l’Escola a fer ús de l’instrument en el marc de la seva activitat docent i d’acord amb les condicions que es regulen als acords d’aquest conveni.
Quart. Condicions d’ús de l’instrument
L’Escola farà ús del piano d’acord amb les condicions següents:
1. Fer un bon ús i adequat de l’instrument.
2. Utilitzar el piano, exclusivament, en el marc de les classes adreçades als seus alumnes de piano que hagin assolit un nivell d’aprenentatge de l’instrument més avançat, així com en el transcurs de les audicions que tinguin lloc a la “Sala de l’Orfeó”.
3. Supervisar sempre amb la presència del professorat corresponent la utilització del piano per part de l’alumnat de l’Escola.
4. Informar a l’Orfeó de l’ús de l’instrument en el marc de l’activitat docent.
5. Tancar amb clau la tapa de l’instrument cada vegada un cop se n’hagi fet ús.
Cinquè. Manteniment i responsabilitats per danys
L’Ajuntament es farà càrrec de les següents situacions:
1. Assumir anualment el cost de l’afinació de l’instrument.
2. Fer-se càrrec de l’import de qualsevol desperfecte que pugui patir el piano i que sigui atribuïble a l’ús que se n’hagi fet per part de l’Escola.
3. Responsabilitzar-se i indemnitzar l’Orfeó pels danys soferts per l’instrument o per la seva pèrdua com a conseqüència dels perjudicis causats pels riscos d’incendis i complementaris, fugues d’aigua, així com altres sinistres de qualsevol tipus que puguin tenir lloc al Casal de Cultura i Joventut.
Sisè. Durada del conveni
La vigència d’aquest conveni començarà en la data de la seva signatura i tindrà una durada per temps indefinit.
Setè. Extinció del conveni
Aquest conveni podrà quedar extingit per acord mutu de les parts, manifestat de forma expressa, o en el cas que l’Orfeó, com a propietari de l’instrument, decideixi traslladar-lo indefinidament a un altre espai.
I, perquè així consti, les parts signen el present conveni per triplicat i a un sol efecte en la data i lloc indicats a l’encapçalament.»
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


CULTURA
	Expedient 235/2022. Ajut vestits pubilles i hereus – Festa Major 2019

	Favorable
	Tipus de votació: unanimitat

	Atès que el dia 19 de juliol de 2019 es va celebrar l'elecció de la pubilla i de l'hereu de Solsona i de la seva donzella d'honor i del seu fadrí, respectivament, resultant escollida com a pubilla Maria Ramonet i Corominas i com a donzella d'honor, Clàudia Rafart i Medina i resultant escollit com a hereu Ferran Castells i Riu i com a fadrí, Dario Rafael Romero i Limones;
A proposta de l'alcaldessa i del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda fer efectiva la quantitat de 150,00 € a cadascun/a com a contribució a les despeses que genera la seva elecció.


	Expedient 269/2022. Casal de Cultura i Joventut – locals entitats

	Favorable
	Tipus de votació: unanimitat

	Vistes les sol·licituds existents de diverses entitats per obtenir un local com a seu social a l'edifici del Casal de Cultura i Joventut, i atesa la normativa aprovada pel Ple de l'Ajuntament en data 27 de novembre de 2008 de l'ús i funcionament intern del Casal de Cultura i Joventut de Solsona que recull: "Anualment, des de l'Ajuntament es farà un control d'aquests locals per comprovar-ne l'estat i el grau d'utilització. En el cas que es comprovi el mal estat del local o que aquest no s'utilitza de manera continuada per part de l'entitat respectiva, la Junta de Govern Local, a proposta de la regidora de Cultura, podrà revocar-ne unilateralment la cessió";
Vist que s'ha comprovat que hi ha algunes entitats que no fan ús del local que tenen concedit;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a les entitats que es relacionen tot seguit que disposen d'un mes a partir de rebre la notificació del present acord per abandonar el local a fi que l'Ajuntament pugui gestionar-lo adequadament:
· Voluntaris Forestals, ADF
· Diables La Xera
· Club BTT.


DESENVOLUPAMENT LOCAL
	Expedient 40/2022. 18a edició Fira del Trumfo i la Tòfona de Catalunya – utilització espais públics i material i serveis

	Favorable
	Tipus de votació: unanimitat

	Vista la sol·licitud presentada i subscrita per Josep Caelles i Subirana, com a president per delegació del Consell Comarcal del Solsonès, en què, en motiu de la 18a Fira del Trumfo i la Tòfona de Catalunya a Solsona que es farà els dies 12 i 13 de març, demana:
Pel que fa a l’ocupació d’espais:
· plaça del Camp, espai de davant el portal del Castell, i primer tram del passeig de Sant Antoni M. Claret, per a la venda de trumfos i tòfones, fira de productes alimentaris i Festa del Vi
· sala de plens de l'Ajuntament, diumenge 13 de març, de les 11.30 a les 12.30 hores, per a l'acte de lliurament del Premi Bufet
· local de sota del monument de la plaça del Camp per utilitzar-lo com a magatzem de la Fira
· lavabos de sota del monument de la plaça del Camp oberts durant el cap de setmana de la Fira
· Sala Polivalent, en cas de pluja.
Pel que fa a materials i serveis:
· un congelador per ubicar sota el monument de la plaça del Camp
· 30 tanques
· dos bidons, graelles, quatre safates i quatre pinces
· un màstil al centre de la plaça del Camp per instal·lar-hi la il·luminació de la Festa del Vi
· taulers, cavallets i cadires per a 150 persones a la plaça del Camp per al dinar de firaires del dissabte 12 de març
· 30 taules de plàstic a la plaça del Camp per a la festa del Vi
· traslladar quatre taules inox i quatre barres de l'estand de les botifarres, de la Sala Polivalent a la plaça del Camp
· traslladar bocois, bancs, tauletes i taules altes de fusta del magatzem de la Fira a la plaça del Camp
· suport en el muntatge de les llums el divendres 11 de març
· l'equip de so gran pels dos dies de la Fira a la plaça del Camp i un tècnic de so (dissabte 12 de març, de les 11.00 a les 12.00 hores i de les 20.00 a les 22.00 hores i diumenge 13 de març, de les 11.00 a les 12.00 hores)
· quatre illes de contenidors: matèria orgànica, vidre i envasos i que es buidin la nit de dissabte 12 de març a diumenge 13 de març
· activar la megafonia del nucli antic durant els dies de la Fira
· un escenari a la plaça del Camp durant els dos dies de la Fira
· la cuineta que té l'Agència a la plaça del Camp durant els dos dies de la Fira
· deixar lliure d’aparcament tota la plaça del Camp durant l’horari de la Fira
· tallar la circulació del trànsit a la plaça del Camp deixant una via d’accés a la plaça pel passeig nou (Kinoko), en un únic sentit
· posar l'adhesiu amb les dates de la Fira al panell informatiu de l'entrada de Solsona ubicat al polígon industrial Els Ametllers
· canviar la ubicació de les parades del mercat de la plaça del Camp el divendres 11 de març;
Vist l’informe 16/2022 emès per la Policia Local i a proposta dels regidors delegats de Desenvolupament local i de Governació i de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita excepte la Sala Polivalent el diumenge 13 de març, en cas de pluja, ja que està cedida a una altra entitat i condicionat a la situació sanitària del moment i a la normativa que hi pugui haver vigent els dies de la Fira. Es comunica al sol·licitant que les hores del tècnic de so seran a càrrec del sol·licitant.


GOVERNACIÓ
	Expedient 153/2022. Associació de Festes del Carnaval de Solsona 2022

	Favorable
	Tipus de votació: unanimitat

	Vista la sol·licitud presentada i subscrita per l’Associació de Festes del Carnaval de Solsona, en què, amb motiu de la celebració de la festa del Carnaval, durant el cap de setmana del 18 al 20 de febrer, i des del dia 24 de febrer al 6 de març de 2022, demana les autoritzacions, els serveis i el material que es relacionen a continuació:
«1. Es procedeixi a tallar el trànsit i deixar lliure d’aparcament els següents carrers, els dies, els dies i horaris que s’especifiquen:
Dissabte, 5 de febrer
- Des de les 09.00 fins les 17.00 hores, restriccions puntuals del trànsit, des del Cine París fins a cal Coll i des de cal Coll fins a cal Grifell, per al muntatge de l’enllumenat de l’Arribada.
- Poder disposar de 2 places d’estacionament al pàrquing de les Moreres, per a poder deixar-hi tanques, des del dia 5 de febrer al dia 5 de març.
Dissabte, 19 de febrer
- Poder disposar de 2 places d’estacionament al pàrquing de les Moreres, per a poder aparcar l’elevador, des del dia 19 de febrer al dia 7 de març.
- Des de les 23.00 a les 02.00 hores, a la plaça del Camp, per als actes del «Batanassu» i l’«Assaig de ballets».
- Des de les 24.00 hores, de la plaça del Camp fins a la Sala Polivalent, per a dur a terme l’acte «A MAMarla Summer Party».
- Des del matí del dia 19 de febrer al dia 20 de febrer, espai disponible a la plaça de l’Ajuntament per a la col·locació d’una bústia (sobre la vorera del costat del BBVA).
Diumenge, 20 de febrer
- Des de les 9.30 a les 17.00 hores: plaça del Camp i els carrers que l’envolten per portar a terme el Parc Infantil de la comparsa Mata-rucs i tot seguit el dinar d’Enrramadors.
- Permetre l'accés a la totalitat del nucli antic (baixar les pilones) durant l'acte de les enramades, per tal de facilitar l'accés a les comparses participants.
- Des de les 7.00 a les 18.00 hores: plaça Major.
- Des de les 8.00 a les 14.00 hores: del portal del carrer del Castell fins al portal del Pont i els carrers adjacents: plaça de Sant Isidre, carrer de l’Hospital Vell, carrer de Mirabalda, carrer del Fesolet, carrer de les Llices, carrer de Sant Pau, carrer i travessia de Sant Josep de Calassanç, carrer de Sant Cristòfol, carrer de Sant Llorenç, carrer dels Dominics, carrer de les Campanes, carrer de la Regata, carrer de les Terceries, plaça de Palau, carrer Llobera, plaça de Sant Joan i plaça de Sant Pere (que els cotxes no puguin circular pel carrer de la Mare de Déu).
Dijous, 24 de febrer
- A partir de les 15.00 hores: plaça Major.
- A partir de les 17.00 hores: carrer de Sant Cristòfol.
- A partir de les 19.15 hores i fins la finalització de l’acte (21.00 hores), el recorregut de la «Benvinguda de SM Carnestoltes»: avinguda del Pont i carrer de Sant Miquel.
- A partir de les 23.00 hores i fins la finalització de l’acte, el recorregut de la «Drakaxanga»: plaça Major, travessia de Sant Josep de Calassanç, carrer de Llobera, plaça de Sant Pere, carrer Estret, plaça de Sant Isidre, carrer del Castell i acabament a la plaça Major.
Divendres, 25 de febrer
- Des de les 10.30 hores a les 13.00 hores, per l’acte del Gegantons a prova, plaça de Sant Joan, plaça de Sant Isidre, placeta Ribera, plaça de Sant Roc i plaça del Camp.
- A partir de les 14.00 hores: plaça Major.
- A partir de les 14.00 hores: des de la plaça de l’Ajuntament fins a al portal del Pont.
- De les 11.00 a les 24.00 hores, per l’acte del dinar i concert jove, a la plaça del Consell Comarcal i el carrer dels Dominics.
- A partir de les 16.00 hores, tallar el trànsit i lliure d’aparcament la plaça de Sant Joan.
- De les 17.00 hores i fins a les 21.00 hores: el carrer de la Mare de Déu tallat per poder preparar i portar a terme la «Baixada de Boits».
- A les 19.00 hores: plaça de Sant Joan.
- A partir de les 23.00 hores, plaça de la Catedral i carrer de Sant Miquel.
Dissabte, 26 de febrer
- Tot el dia: plaça Major.
- De 10.00 a les 14.00 hores: vorera Vall Calent per l’acte de les «K-Tifes».
- Poder disposar de 2 places d’estacionament al costat de la ONCE del 25 al 27 de febrer, ambdós inclosos, per a poder aparcar l’elevador.
- De les 11.00 a les 22.00 hores: del portal del carrer del Castell al portal del Pont (plaça Palau, carrer del Castell, carrer de Sant Miquel, plaça Major i altres carrers adjacents) tallats i lliure d’aparcament en motiu de la realització del mercat.
- De les 10.00 a les 22.00 hores, lliure d’aparcament la plaça Ribera.
- De les 16.15 a les 16.45 hores, tallar el trànsit a l’avinguda del Pont per la recepció del Mata-ruc d’honor.
Per a preparar i dur a terme l’Arribada de dissabte:
- a partir de les 8.00 a les 23.00 hores: tallat i lliure d’aparcament la carretera de Torà, plaça del Camp (des de la cruïlla del carrer de Jacint Verdaguer fins a la plaça del Camp) i el Vall Fred (des del Teatre Comarcal de Solsona fins a la plaça del Camp), i tallada i lliure d’aparcament tota la plaça del Camp,
- a partir de les 10.00 hores, tallat i lliure d’aparcament el carrer de Pau Casals per preparar l’inici de l’Arribada,
- a partir de les 18.00 hores, i durant la durada d’aquesta, tallat el trànsit en tot el recorregut de la rua: carretera de Torà, plaça del Camp, carrer del Castell i plaça Major,
- de les 20.00 a les 22.30 hores: tallat i tancat el portal de la plaça del Ruc. Demanen també la presència de la Policia Local en aquest tall per tal d’evitar el pas de la gent, i facilitar així l’evacuació de la plaça, i l’accés dels serveis mèdics presents a la plaça de Sant Joan,
- de les 22.30 a les 02.00 hores: plaça Palau, en motiu del «Conesa Festivall».
Diumenge, 27 de febrer
- Tot el dia: plaça Major.
- De les 10.00 a les 14.00 hores, per la pujada d’autoritats, des de la plaça Major fins a la plaça del Camp, inclòs circulació de vehicles al pas de vianants del passeig.
- De les 9.30 hores a les 11.00 hores, per l’acte del «Matí de Reines», des de l’avinguda del Cardenal Tarancon fins a la plaça del camp, inclòs rotonda de Cal Coll.
- Recorregut contradanses i capta de gegants de les 17.00 fins a les 19.30 hores: plaça del Consell Comarcal, travessia dels Dominics, plaça de la Catedral, carrer de Sant Miquel, plaça Major, carrer de Llobera, plaça de Sant Pere, portal de Llobera, puntualment la plaça d'Antoni Guitart, carrer de Pere Màrtir Colomés i carrer de Mossèn Serra i Villaró, plaça del Camp, carrer del Castell, plaça de l'Ajuntament, carrer de la Regata, carrer de Sant Miquel Petit.
Dilluns, 28 de febrer
- Tot el dia: plaça Major.
- De les 9.00 a les 14.00 hores: tallats i lliure d’aparcament des de la plaça Major fins a la plaça del Camp, inclòs circulació de vehicles al pas de vianants del passeig.
- Tallat i lliure d’aparcament de les 10.00 a les 12.00 hores, des de l’avinguda del Cardenal Tarancon fins a la plaça del Camp.
- Correfoc Infantil: tallats i lliure d’aparcament tots els carrers i places del recorregut del correfoc a partir de les 15.00 hores i fins que finalitzi l’acte.
- De les 18.00 a les 22.00 hores: París-Cal Dach, plaça de Sant Joan, carrer de la Mare de Déu, plaça Major, carrer del Castell, plaça del Ruc i plaça Major.
Dimarts, 1 de març
- A partir de les 13.00 hores: plaça Major.
- A partir de les 13.00 hores, el recorregut de l’acte «Aiguardent, figues, coca i vi blanc»: plaça del Camp, carrer del Castell, plaça Major, carrer de Sant Miquel, plaça de la Catedral, carrer de Sant Llorenç, plaça de Sant Roc, carrer de Sant Roc, plaça de Sant Salvador, carrer de Sant Nicolau, carrer de les Terceries, plaça de Sant Joan, carrer de la Mare de Déu, travessia de Sant Josep de Calassanç, plaça Ribera, carrer de Llobera, plaça de Sant Pere, Centre Sanitari (tallar la carretera) i plaça del Camp.
- De les 15.00 a les 21.00 hores: tallats i lliures d’aparcament tots el carrers i places del recorregut del correfoc. Inici plaça de la Catedral, carrer de Sant Miquel, plaça Major, carrer de Llobera, travessia de Sant Isidre, plaça de Sant Isidre, carrer Estret i tota la plaça de Sant Pere, tallada i lliure d'aparcament de les 15.00 hores i fins que s'acabi l'acte.
Dimecres, 2 de març
- De les 15.00 a les 24.00 hores: del portal del carrer del Castell a la plaça Major.
- Recorregut de la Vetlla a partir de les 18.30 hores: plaça de l'Ajuntament, carrer del Castell, plaça Major, carrer de Sant Cristòfol, carrer de Sant Salvador, carrer de Sant Roc, plaça de Sant Roc, travessia de Sant Roc, carrer de Sant Llorenç, carrer del Castell, passeig de Sant Antoni M. Claret, avinguda del Cardenal Tarancon i carrer de Marià Fortuny.
- A partir de les 20.00 hores: els carrers del voltant de la Escola Arrels II.
- De les 23.00 a les 24.00 hores: carrer de Sant Miquel, plaça de la Catedral, carrer de les Campanes i plaça de Palau, per la traca final.
Dissabte, 5 de març
- Des de les 10.00 a les 14.00 hores, des del Cine París fins a cal Coll i des de cal Coll fins a cal Grifell, pel desmuntatge de l’enllumenat de l’Arribada.
Diumenge, 6 de març
- De les 8.00 a les 14.00 hores: del portal del carrer del Castell fins al portal del Pont i els carrers adjacents (plaça de Sant Isidre, carrer de l’Hospital Vell, carrer de Mirabalda, carrer del Fesolet, carrer de les Llices, carrer de Sant Pau, carrer i travessia de Sant Josep de Calassanç, carrer de Sant Cristòfol, carrer de Sant Llorenç, carrer dels Dominics, carrer de les Campanes, carrer de la Regata, carrer de les Terceries), plaça de Palau, carrer Llobera, plaça de Sant Joan i plaça de Sant Pere (que els cotxes no puguin circular pel carrer de la Mare de Déu).
- Permetre l'accés a la totalitat del nucli antic (baixar les pilones) durant l'accés de les des-enramades, per tal de facilitar l'accés a les comparses participants.
- De les 11.30 a les 13.30 hores, interior de la plaça del Camp, per l’acte de mecenatge del Pop.
2. Que ens deixin preparats els punts de llum i presses de corrent elèctric següents:
Punts de llum:
- fer el butlletí pel comptador que es connecten els focus del voltant de la plaça del Camp per il·luminar tot l’interior de la plaça i la zona de la vorera del voltant, que normalment col·loca el Consell Comarcal per la Fira del Trumfo, des del 19 de febrer al 3 de març, i que els membres de la Junta en tinguin el control,
- que s’encenguin els focus grans de la plaça del Camp per il·luminar la plaça pels actes previstos en horari nocturn en aquest espai, els dies 19 i 26 de febrer. En cas que a última hora si realitzi algun altre acte, poder disposar d’ells també,
- focus per il·luminar la plaça Major durant tot el Carnaval (normalment es col·loca a la façana de sobre la pastisseria Massana),
- 1 focus a la plaça de la Catedral (a sobre la font enfocant la plaça) el divendres dia 25 de febrer, durant tot el dia,
- 2 focus a la plaça Major, un a l’edifici de ca l’Aguilar (carnisseria Teresa) i l’altre a la  cantonada del mateix edifici entre el carrer de Llobera i la plaça Major, per a il·luminar l’escenari,
- focus per a il·luminar el portal del Camp durant l’acte de l’Arribada,
- focus per a il·luminar la zona de les escales de la plaça del Camp al portal de Llobera fins la cantonada del passeig (ONCE), durant l’acte de l’erupció de comparses, el dissabte dia 26 de febrer,
- focus per a il·luminar el carrer de Ramon Valls durant l’acte de «l’Erupció de Comparses», el dissabte dia 26 de febrer,
- focus per il·luminar la plaça del Ruc (normalment es col·loca a la façana de la Oficina del Carnaval),
- els focus necessaris per il·luminar tota la zona de fumadors de la Sala Polivalent durant les nits del Carnaval,
- focus per il·luminar la zona de les sortides d'emergència de la Sala Polivalent, a la banda del carrer de la Sardana, per tal de donar llum als preventius i altres serveis que es troben en aquella zona,
- focus a la plaça del Consell Comarcal des del dia 24 de febrer fins al dia 3 de març.
Preses de corrent elèctric:
- dues al costat de l’escenari de la plaça del Camp des del dia 19 de febrer al dia 7 de maç. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic cada una,
- dues als porxos de la dreta de la plaça Major (porxos de cal Verdaguer), durant tot el Carnaval,
- dues a la plaça de l’Ajuntament, durant tot el Carnaval,
- una al carrer de Sant Miquel, durant tot el Carnaval,
- una a la freixera del passeig de Sant Antoni M. Claret abans del dissabte 5 de febrer. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- una a la rotonda de cal Coll abans del dissabte 5 de febrer. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- una a la cruïlla entre la carretera de Torà i el carrer de Gaspar de Portolà abans del dissabte 5 de febrer. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- una a la cruïlla del cine París abans del dissabte 5 de febrer. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- una entre cal Coll i cal Grifell, a la banda de cal Camps, abans del dissabte 5 de febrer. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- des del dimarts 81 de febrer i fins que acabi el Carnaval, un punt de llum al pati exterior de la Sala Polivalent per les guixetes que instal·larem a l’entrada,
- una davant del Banc Santander (on normalment l’Associació munta una tarima) abans del dissabte 19 de febrer i fins el dilluns 7 de març. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- una al carrer de Sant Cristòfol, abans del dia 24 de febrer i durant tot el Carnaval. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- una davant el bar “El Portalet” per l’acte de la «Benvinguda de SM Carnestoltes» i durant tot el Carnaval. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- un allargador de 100 m al punt de llum anterior, el dijous 24 de febrer, a partir de les 17.00 i fins les 21.00 hores,
- una al Vall Calent a l’entorn del monument de la Sardana per a les «K-Tifes» del dissabte 26 de febrer,
- un allargador de 100 m a la plaça del Camp, el dissabte 26 de febrer, a partir de les 9.00 i fins les 22.00 hores,
- tres endolls monofàsics a la plaça de Sant Joan, repartits al llarg de l’escenari, del 24 al 27 de febrer, ambdós inclosos,
- una a la plaça Palau, a la paret del Palau Episcopal i durant tot el Carnaval. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- un punt de llum a la plaça de la Catedral (costat de la font) des del 19 de febrer al 7 de març,
- un punt de llum al portal del Camp des del 18 de febrer al 7 de març,
- un punt de llum a la plaça del Consell Comarcal des del 24 de febrer al 7 de març.
Preses de fibra òptica:
- una a cal Coll, des del dia 18 de febrer al 7 de març,
- una a la plaça del Camp, al costat de l’escenari, des del dia 18 de febrer al 7 de març,
- una al portal del Pont pel dia 24 de febrer,
- una a la part baixa de la plaça Major (botiga Casserres), des del dia 18 de febrer al 7 de març,
- una al primer pis de Caixa Penedès, des del dia 18 de febrer al 7 de març.
3. Que es realitzin els talls en l'enllumenat públic següents:
- poder realitzar proves de llums al llarg del recorregut de l’Arribada, a partir de les 18.30 hores, el dimecres 23 de febrer,
- poder apagar els llums de la zona del portal del Pont durant la «Benvinguda de SM Carnestoltes» el dijous 24 de febrer. I poder disposar d’un tècnic municipal responsable de l’enllumenat per efectuar els talls de llum necessaris durant la preparació de l’acte a partir de les 19.00 hores,
- poder apagar els llums de la zona de la carretera de Torà, cruïlla de cal Coll i plaça del Camp durant l’Arribada el dissabte 26 de febrer. I poder disposar d’un tècnic municipal responsable de l’enllumenat per efectuar els talls de llum necessaris durant la preparació de l’Arribada a partir de les 18.00 hores,
- que el dilluns 28 de febrer, al vespre, es permeti portar a terme el Correfoc Infantil pels carrers del nucli antic de Solsona. I que puguem tenir a disposició un responsable de l’enllumenat municipal per poder efectuar els talls necessaris en l’enllumenat públic, segons la naturalesa de l’acte,
- que el dimarts 1 de març, al vespre, se’ns permeti portar a terme el Correfoc pels carrers del nucli antic de Solsona. I que puguem tenir a disposició un responsable de l’enllumenat municipal per poder efectuar els talls necessaris en l’enllumenat públic, segons la naturalesa de l’acte,
- que el dimecres 2 de març, al vespres, es puguin apagar els llums de la zona de la plaça Major i del carrer de Sant Miquel i que puguem tenir a disposició un responsable de l’enllumenat municipal per poder efectuar els talls necessaris en l’enllumenat públic, segons la naturalesa de l’acte.
4. En relació a la Sala Polivalent:
- demanem que aquest Ajuntament ens autoritzi a deixar entrar menors d’edat a la Sala Polivalent, en els actes que estiguin destinats per a ells com son: el ball d’assaig del diumenge 20 de febrer, el divendres 25 de febrer, per l’acte: «Benvinguda del Carnestoltes Infantil», el diumenge 27 de febrer, pel acte del taller infantil, i el dilluns 28 de febrer, a la tarda, pel ball de disfresses,
- demanem que aquest Ajuntament ens autoritzi a denegar la entrada a menors de 16 anys d’edat a la Sala Polivalent, en els concerts i actes de nit que es realitzen a l’interior de la sala durant el Carnaval,
- que se’ns faciliti una clau per tenir accés al pàrquing subterrani de la sala, exclusivament pels membres de la Junta i treballadors associats als actes (personal de seguretat, tècnics de llum i so...), per tal de mantenir lliure l'accés de camions i preventius a la sala, i no ocupar places d'aparcament públic,
- que abans del divendres 4 de febrer es retiri tot el material no requerit del magatzem de la Sala Polivalent,
- que se’ns autoritzi a fer la zona de fumadors al exterior de la Sala Polivalent i que se’ns proporcioni i instal·li tot el material necessari segons les especificacions que indiquem abans del dia 5 de febrer,
- que se’ns instal·li al magatzem de la Sala Polivalent, abans del dissabte 5 de febrer, un desguàs de ¾” i una presa d’aigua de ¾”, amb rosca femella, per poder muntar un rentador de gots durant els dies de Carnaval.
5. Que la ciutat de Solsona disposi d’un servei d’Agents Municipals durant tot el Carnaval i, reforçat els dies de més afluència de gent o aquells dies que es creguin més conflictius.
6. Que la Policia Local acompanyi les carrosses:
- des del local que té llogat l’Associació de Festes del Carnaval anomenat Serradora de cal Perejan fins a la plaça del Camp per l’acte del Parc Infantil de diumenge 20 de febrer, a partir de les 9.30 hores, aproximadament,
- des de cal Perejan fins a la carretera de Torà per l’Arribada del dissabte 26 de febrer, a partir de les 18.00 hores, aproximadament,
- des de cal Perejan fins a l’avinguda del Cardenal Tarancon per l’acte «Baixada de Reines», el diumenge 27 de febrer, a partir de les 10.00 hores, aproximadament,
- des de cal Perejan fins a l’avinguda del Cardenal Tarancon per l’Arribada Infantil del dilluns 28 de febrer, a partir de les 10.00 hores, aproximadament.
7. Demanem que la policia local es faci responsable del control dels «Carrus Musicals» durant tot el Carnaval.
8. Que se’ns asseguri l’accés a la plaça Major des de la plaça de Palau, amb un ample de pas suficient per a circular amb comoditat i seguretat amb les furgonetes i vehicles de l’Associació, així com carrosses i altres vehicles d’escassa maniobrabilitat i preventius.
9. Que proporcionin suficients zones d’aparcament, degudament senyalitzades, per l’estacionament dels vehicles que hi hagi a la ciutat durant el Carnaval.
10. Que ens sigui proporcionat un servei de neteja a la plaça Major i en tots els llocs on s’hi realitzi algun acte de Carnaval (tenir en compte també els voltants de la Sala Polivalent) i que aquest treballi mentre no s’estigui realitzant cap acte de carrer (no netejar les «K-Tifes» fins passat el Carnaval).
11. Demanem que, a poder ser, els lavabos públics de la plaça del Camp estiguin en condicions i es puguin utilitzar i que, si pot ser, se n’instal·lin altres per Solsona els dies que es celebra el Carnaval (per exemple a la plaça Ribera i a la plaça de la Sardana).
12. Poder disposar de contenidors grans, tant de reciclatge com de rebuig, al darrere de la Sala Polivalent, al local de l’Associació i a cal Perejan, i suficients papereres a dins de la Sala Polivalent per a l’aforament previst en aquesta, des del 18 de febrer al 7 de març.
13. Disposar de contenidors grans de reciclatge, orgànica i rebuig a la plaça Major i a la plaça del Camp, tots els dies que es realitzi algun àpat. I netejar amb sec tota la plaça després de cada acte que es realitzi en aquestes places, sense interferir al mateix o al següent acte.
14. Que en tot el nucli antic hi hagi papereres i contenidors suficients per al volum de gent que mouen les nits de Carnaval, i que aquestes es buidin com a mínim cada matí, inclòs la plaça del Consell Comarcal.
15. Que mentre es dugui a terme qualsevol acte de Carnaval puguem fer ús de focs al carrer per coure menjar. Tant per part de l’Associació com per part de totes les comparses, sempre i quan aquestes en facin un ús responsable.
16. Demanem l’equip de so que aquest Ajuntament disposa durant tot el Carnaval.
17. Poder utilitzar l’equip de megafonia del carrer durant els dies de Carnaval per tal de sonoritzar els carrers. L'equip s'haurà de muntar i connectar a la sala que hi ha a sota el portal del Camp, durant els dies de Carnaval.
18. Demanem que es connectin els repetidors per les emissores que hi ha instal·lats en aquest Ajuntament.
19. Se'ns permeti posar música amb una carrossa sonoritzada el dissabte 29 de febrer, de les 19.00 a les 22.00 hores, pel nucli antic.
20. Poder disposar de la rampa de l’escenari en cas que algú ens la sol·liciti, i que aquesta es trobi en algun lloc de fàcil accés del magatzem de l’Ajuntament per tal de poder-la recollir amb facilitat si la necessitem. Demanem també, suport i ajuda de la brigada per tal de realitzar les tasques necessàries per a poder adaptar la rampa a l'escenari de la plaça, propietat de l'Associació, mitjançant les metodologies i/o elements que es creguin oportuns.
21. Disposar de 13 plafons reixats i dues vitrines a la sala d’exposicions de la sala cultural de l'Ajuntament a partir del dia 1 de febrer.
22. A partir del dissabte 5 de febrer i fins al divendres 4 de març, que ens facilitin el màxim nombre possible de tanques metàl·liques i que sigui aquest Ajuntament el responsable del transport a la Sala Polivalent.
23. Que ens deixin, des del dia 5 de febrer i fins passat el Carnaval:
· paella mitjana
· fogons paellers
· paravents
· suports pels paellers amb els peus mòbils.
24. Poder disposar de la manipuladora telescòpica (Merlo) amb la gàbia el dissabte 5 de febrer, de les 9.00 a les 14.00 hores, a la Sala Polivalent. Disposar també, de conductor/manipulador per tal de realitzar les tasques de muntatge de la sala.
25. Que se'ns autoritzi a tenir accés a la sala d'exposicions d'aquest Ajuntament per a fer el muntatge previ de la exposició i l’obertura d’aquesta, que l'Associació hi muntarà durant els dies de Carnaval:
· dia 18 de febrer: de les 17.00 a les 19.00 hores,
· dia 19 de febrer: de les 17.00 a les 19.00 hores,
· dia 24 de febrer: de les 17.00 a les 19.00 hores,
· dia 25 de febrer: de les 17.00 a les 19.00 hores,
· dia 26 de febrer: de les 16.00 a les 19.00 hores,
· dia 27 de febrer: de les 11.00 a les 13.00 hores i de les 17.00 a les 19.00 hores,
· dia 28 de febrer: de les 17.00 a les 19.00 hores,
· dia 1 de març: de les 17.00 a les 19.00 hores.
26. Que se’ns autoritzi a tenir accés, amb un joc de claus per un membre de la Junta, al primer pis de l’antiga Caixa Penedès, des del dia 1 de febrer al dia 7 de març.
27. Totes les tarimes noves, amb els seus respectius peus, a la Sala Polivalent, per tal d’elevar part de l’escenari, des del dia 12 de febrer al dia 3 de març i poder fer ús d’aquestes a fora la Sala Polivalent.
28. Poder disposar de taulers, cadires i els seus respectius cavallets per a 500 persones del dia 19 de febrer al dia 3 de març, aquest material el guardarem a un magatzem al costat de la plaça del Camp durant els dies de Carnaval. Altres necessitats previstes són:
· 500 cadires a la Sala Polivalent per l'acte de l’"Entrega de Bojos" el dia 18 de febrer,
· taules i cadires a la Sala Polivalent per 400 persones del dia 27 de febrer al dia 28 de febrer, ambdós inclosos, pels actes de la «Kina Resaca» i el «Sopar de comparses».
29. Que aquest Ajuntament faciliti dos accessos per mobilitat reduïda a l’interior de la plaça del Camp, un al costat del passeig on hi ha el pas de vianants i l’altre al pas de vianants del davant del bar Cal Jan.
30. Que aquest Ajuntament, faci “el desguàs del ruc” al mateix lloc de cada any abans del dijous 24 de febrer. I que es pinti o senyalitzi de manera que aquest sigui clarament visible (com els passos elevats de vianants).
31. Que aquest Ajuntament demani la presència dels bombers durant la «Benvinguda de SM Carnestoltes» el dijous 24 de febrer, en el transcurs de la «Baixada de Boits» el divendres 25 de febrer i fins al acabar el «Ball de la Patacada», durant l’Arribada del dissabte dia 26 de febrer, durant el «Correfoc Infantil» del dilluns 28 de febrer, durant el Correfoc del dimarts dia 1 de març i durant el transcurs del Castell de Focs el dimecres dia 2 de març.
32. Demanem que se’ns instal·li l’escenari petit que aquest Ajuntament disposa, a la plaça Sant Joan pel divendres 25 de febrer abans de les 16.00 hores. Aquest escenari es pot desmuntar l’endemà al matí.
33. Que el divendres 25 de febrer, abans de les 17.00 hores, ens portin 3 big-bags plens d’arena a la plaça de la Catedral, o dos dúmpers plens, o una mínim de 3 m3, i que s’aboquin allà on algun responsable del Carnaval els indiqui i la posterior recollida quan s’hagi acabat l’acte de la «Baixada de Boits».
34. Demanem que es faci neteja en sec de la zona del passeig de les Moreres, el dia 26 de febrer, abans de les 9.00 hores, per tal de poder realitzar l’acte de les «K-Tifes» el mateix dissabte.
35. Demanem que el dissabte 26 de febrer, davant del portal del Camp (transports Viladrich i vorera de les Monges) estigui lliure de paradetes perquè la rua de gent que va a l’Arribada pugui passar del carrer del Castell a la plaça del Camp sense dificultats i sense cap incident.
36. Que demanin als paradistes i a les atraccions que durant els actes del «Ball de tothom al lloro» i de l’Arribada del dissabte 26 de febrer, de les 16.00 a les 22.00 hores, parin la música de les seves parades i al mateix dia de les 19.00 a les 20.30 hores, també parin els llums de les seves respectives parades.
37. Demanem que se’ns instal·li l’escenari gran que aquest Ajuntament disposa, davant de cal Grifell al costat de la plaça del Camp pel dissabte 26 de febrer, abans de les 15.00 hores. Aquest escenari es pot desmuntar a partir de les 22.00 hores del mateix dia.
38. Que se’ns autoritzi a penjar el Ruc al campanar del Ruc el dissabte 26 de febrer, així com també el dilluns dia 28 de febrer, penjar el Ruquet Infantil al mateix campanar. I, en tal cas, que la brigada d’aquest Ajuntament munti un sistema de protecció pels aparadors afectats pels esmentats actes.
39. Que se’ns doni aigua per a poder connectar el sistema del ruc i se’ns doni accés a la Torre de les Hores per tal de poder connectar i penjar el ruc durant els dos actes de la penjada del ruc i també a l’acte de despenjada del dimecres dia 2 de març.
40. Disposar de 4 tanques de 2 m i els respectius blocs de formigó a la plaça de Palau, abans del dimecres dia 2 de març, a les 15.00 hores.
41. Demanem que el dimecres 2 de març s’encenguin les teieres del carrer del Castell (exceptuant les presents a la plaça del Ruc), per als actes de la Vetlla i la Processó.
42. Demanem que se’ns instal·li l’entarimat i 20 cadires que disposa aquest Ajuntament al davant de la caserna dels Mossos d’Esquadra i del pati de l’Escola Arrels, on normalment es porta a terme el Castells de Focs, el dimecres dia 2 de març, abans de les 19.00 hores, (allà on se’ls indiqui al mateix moment). I també, que ens proporcioni el servei neteja que disposa aquest Ajuntament, per la retirada i neteja exhaustiva de petards del Castell de Focs del pati de l’Escola Arrels el dijous dia 3 de març, al matí.
43. Que aquest Ajuntament ens faciliti dues o tres persones per ajudar al muntatge i posterior vigilància del Castell de Focs el dimecres dia 2 de març i que facin 230 sacs de sorra per aguantar les carcasses.
44. Tancar amb tanques altes tota la font de la plaça Palau per tal que la gent no hi pugui accedir, durant tot el dissabte dia 26 de febrer.»
Vist l’informe 43/2022 emès per la Policia Local i a proposta de les regidores delegades de Governació i de Serveis i de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb les consideracions següents:
Punt 1. Pel que fa a la prohibició dels estacionaments de vehicles a places i carrers i als talls de circulació, s’acordaran a la reunió de seguretat prèvia a la celebració de la festa.
Punt 1. Pel que fa als horaris de restricció de la circulació a l’avinguda del Pont, l’Ajuntament sol·licitarà al Servei Territorial de Trànsit, com a titular de la carretera C-26, autorització per a efectuar la restricció sol·licitada.
Punt 4. Pel que fa a l’autorització per l’entrada de menors d’edat a la Sala Polivalent en els actes destinats a un públic infantil, i vist allò que preveu l’art. 13.1 de la Llei 11/2009, del 6 de juliol, de regulació administrativa dels espectacles públics i les activitats recreatives, la Junta de Govern Local, per unanimitat, acorda:
Primer. Autoritzar l’entrada de menors d’edat, acompanyants dels pares, tutors o adults que se’n facin responsables, a la Sala Polivalent els dies 20 de febrer, a la tarda, amb motiu del «Ball d’Assaig», 25 de febrer, amb motiu de l’acte «Benvinguda al Carnestoltes Infantil», 27 de febrer, pel taller infantil, i 28 de febrer a la tarda, amb motiu del concurs de disfresses infantil.
Segon. Per a la resta d’actes que se celebrin a la Sala Polivalent, recordar a l’Associació de Festes del Carnaval, com a entitat organitzadora, l’art. 9 de la Llei 11/2009, del 6 de juliol, de regulació administrativa dels espectacles públics i les activitats recreatives i que regula l’accés dels menors d’edat anys a les sales de festa, discoteques i sales de ball.
Tercer. Condicionar els acords anteriors al fet que es garanteixi la prohibició legal de venda i subministrament de begudes alcohòliques i tabac als menors d’edat.
Punt 11. Pel que fa a la utilització dels lavabos públics de la plaça del Camp i la instal·lació d’altres lavabos per Solsona, es comunica al sol·licitant que l’Ajuntament instal·larà lavabos públics a la plaça Ribera. Els lavabos de la plaça del Camp estaran oberts els dies i horaris en què hi hagi actes de Carnaval a la plaça del Camp.
Punt 15. Pel que fa a l’autorització per fer focs al carrer per coure menjar durant tots els dies de Carnaval, es comunica al sol·licitant que, prèviament, caldrà comunicar el lloc, hora i responsable del foc i que, en tot cas, hauran d’estar del tot apagats abans de les 12 de la nit.
Punt 22. Pel que fa a la utilització i trasllat de tanques metàl·liques, es comunica al sol·licitant que l’Ajuntament facilitarà l’ús de 15 tanques a partir del dia 18 de febrer, tanques de les quals l’Associació podrà disposar durant tot el Carnaval. D’altra banda, es comunica també al sol·licitant que l’Ajuntament no disposa de més tanques per poder cedir.
Punt 36. Pel que fa a la sol·licitud que als paradistes i a les atraccions se’ls demani que, en motiu de l’Arribada del dia 26 de febrer, parin la música i apaguin els llums, se’ls demanarà que parin la música als horaris sol·licitats. Per raons de seguretat, no se’ls farà apagar els llums.
Punt 41. Pel que fa a l’encesa de les teieres del carrer del Castell per als actes de la vetlla i la processó del dimecres 2 de març, s’autoritza l’encesa i es recorda al sol·licitant que, una vegada finalitzada la processó, ha d’assegurar-se de l’apagada de les mateixes i la retirada de les restes.
Tots aquests acords i autoritzacions queden condicionats a la normativa sanitària que, a causa de la pandèmia pel COVID-19, hi hagi vigent els dies de la festa.


	Expedient 191/2022. Amisol – utilització espai públic

	Favorable
	Tipus de votació: unanimitat

	Vista la sol·licitud presentada i subscrita per Josep Caballol i Guilanya, president de l'Associació Amisol, en què demana poder utilitzar l'espai de la plaça del Camp el dia 22 d'abril, de les 15.00 a les 21.00 hores, per dur a terme una obra de teatre de caràcter familiar amb motiu de la Diada de Sant Jordi; també demana poder disposar de cadires;
Vist l'informe 62/2022 emès per la Policia Local i a proposta de la regidora delegada de Governació i de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita condicionat a la situació sanitària del moment i a la normativa que hi pugui haver vigent el dia 22 d'abril i es demana al sol·licitant que s'especifiqui el número de cadires que necessiten.


	Expedient 197/2022. Casal Popular La Fura – utilització espai públic

	Desfavorable
	Tipus de votació: unanimitat

	Vista la sol·licitud presentada i subscrita pel Casal Popular La Fura, en què demana poder ocupar la part de dalt de la plaça de Sant Pere i que es prohibeixi l'estacionament i la circulació de vehicles els dies 25 i 26 de febrer, a la nit, per poder dur a terme els concerts de Carnaval; també demana una connexió al subministrament elèctric i que es comuniquin els horaris permesos per aquest tipus d'acte;
Vist l'informe 66/2022 emès per la Policia Local i a proposta de la regidora delegada de Governació i de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que els actes del carrer s'han de sol·licitar a través de l'Associació de Festes de Carnaval.


	Expedient 260/2022. Exposició dedicada al sector professional, dia 22 de març

	Favorable
	Tipus de votació: unanimitat

	Vista la sol·licitud per un negoci en què demana permís per poder instal·lar tres o quatre carpes, a la carretera de Manresa, el dia 22 de març, per dur a terme una exposició dedicada al sector professional;
Vist l’informe 72/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el que sol·licita previ pagament de la taxa corresponent en concepte d'ocupació privativa de la via pública (6,41 €). Es recorda que caldrà senyalitzar adequadament al principi del carrer i es deixarà llibertat de moviments als vianants i no s'obstaculitzarà l'accés als immobles.


	Expedient 2172/2021. Carnaval de Solsona 2022 – instal·lació parades d’alimentació

	Desfavorable
	Tipus de votació: unanimitat

	Vistes les sol·licituds que demanen permís per instal·lar unes parades d'alimentació durant el Carnaval de Solsona, que es durà a terme del 24 de febrer al 2 de març de 2022, per part de les persones sol·licitants:
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar als sol·licitants que, en aquests moments, ja estan totes les places cobertes. En cas que hi hagués alguna baixa de darrera hora es tindrà en compte la seva sol·licitud.


	Expedient 2170/2021. Carnaval de Solsona 2022 – instal·lació atraccions

	Desfavorable
	Tipus de votació: unanimitat

	Vista la sol·licitud de permís per instal·lar una atracció (Pista Americana) durant el Carnaval de Solsona, que es durà a terme del 24 de febrer al 2 de març de 2022;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda comunicar a la sol·licitant que, en aquests moments, ja estan totes les places cobertes. En cas que hi hagués alguna baixa de darrera hora es tindrà en compte la seva sol·licitud.


	Expedient 263/2022. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 264/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 2339/2021. Revisió Pla d’Autoprotecció de la Sala Polivalent 

	Favorable
	Tipus de votació: unanimitat

	Atès que s'ha redactat la revisió del Pla d’Autoprotecció de la Sala Polivalent;
Atès que tant el Pla com la revisió han estat redactats per un tècnic acreditat per la Generalitat de Catalunya;
A proposta de l'alcaldessa i de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Aprovar la revisió del Pla d’Autoprotecció de la Sala Polivalent de Solsona.
Segon. Comunicar aquest acord a la Comissió de Protecció Civil de Catalunya.


	Expedient 304/2022. Protocol d’actuació per a emergències en àrees de pública concurrència. Carnaval 2022. Actes de carrer 

	Favorable
	Tipus de votació: unanimitat

	Atès que, entre els dies 19 de febrer i 2 de març de 2022 se celebrarà a Solsona una nova edició de la Festa del Carnaval;
Atès que s’ha redactat el “Protocol d’actuació per a emergències en àrees de pública concurrència. Carnaval 2022. Actes de carrer” per preveure la resposta a les possibles incidències que es puguin produir en els actes que es facin a la via pública;
A proposta de l'alcaldessa i de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el “Protocol d’actuació per a emergències en àrees de pública concurrència. Carnaval 2022. Actes de carrer”.


	Expedient 302/2022. Mesures per garantir la seguretat pública – carros musicals Carnaval 2022 

	Favorable
	Tipus de votació: unanimitat

	Atès que, per a la propera festa del Carnaval, l'Associació de Festes del Carnaval de Solsona, entitat organitzadora, no ha programat el concurs de carros musicals que es feia el dijous gras;
Atès que, a la pràctica, la utilització d'aquests aparells no es limitava a la nit del dijous gras, sinó que s'allargava tota la setmana de Carnaval, la qual cosa provocava molèsties als veïns i un nombre cada vegada major de queixes en aquest sentit;
Atès que, tot i que no s'hagi programat el concurs, és possible que les diferents comparses vulguin fer ús dels carros dels quals disposen i que és convenient arribar a un acord que permeti garantir el descans del veïnat;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda condicionar l'ús dels carros de Carnaval al compliment dels requisits següents:
· es limita l'horari d'ús de les 11.00 a les 23.00 hores
· qui disposi d'un carro musical haurà de registrar-lo, com a molt tard la setmana anterior a què comenci el Carnaval, a les oficines de la Policia Local, aportant les dades següents: nom de la comparsa i telèfon i adreça de dues persones responsables
· els carros no podran circular per la calçada de les vies externes al nucli antic. Durant els trasllats previs i posteriors a la utilització dels carros, els equips de so hauran d’estar apagats
· l'incompliment d'aquests punts serà motiu d'immobilització del carro i d'imposició de la sanció corresponent.
Es redactarà un ban d'Alcaldia i se’n farà difusió per donar a conèixer aquesta normativa.


	Expedient 275/2022. Bans Carnaval 2022

	Favorable
	Tipus de votació: unanimitat

	L’alcaldessa informa dels bans que es repartiran amb motiu de les properes festes del Carnaval i que són els següents:
· adreçat als bars, cafeteries, restaurants, discoteques...: “Ban. Durant les festes de Carnaval, i per tal d’evitar qualsevol tipus de perill, us demano que serviu les begudes en gots de plàstic i eviteu el subministrament en ampolles de vidre. Aprofito l’avinentesa per recordar-vos la prohibició de vendre begudes alcohòliques als menors. Solsona, febrer de 2022”.
· adreçat als establiments que venen begudes: “Ban. Davant les properes festes de Carnaval, us recordo la prohibició de venda i subministrament de begudes alcohòliques als menors de divuit anys (article 17.1 Llei 20/85). Solsona, febrer de 2022”.
· adreçat als solsonins i forasters que ens visitin durant els dies de Carnaval: “Ban. Davant les properes festes de Carnaval, l’Ajuntament de Solsona desitja a tothom que aquestes siguin ben lluïdes i participades, i demana la col·laboració tant dels solsonins com d’aquells que ens visitin amb un comportament cívic i respectuós amb la via pública i el mobiliari urbà. Solsona, febrer de 2022.


HISENDA
	Expedient 231/2021. Certificació núm. 10 – reforma de local per ubicar-hi el tanatori municipal de Solsona (lot 1)

	Favorable
	Tipus de votació: unanimitat

	Vist l’informe favorable emès pels Serveis Tècnics municipals, de data 4 de febrer de 2022, en relació a la certificació núm. 10 de l’obra "Reforma de local per ubicar-hi el tanatori municipal de Solsona (lot 1)", amb les referències que tot seguit es detallen:
Títol de l’obra: Reforma de local per ubicar-hi el tanatori municipal de Solsona (lot 1)
Import total adjudicat amb IVA inclòs: 1.050.236,22 €
Empresa adjudicatària: Excavacions Vilà Vila, SA
Tècnic director de l’obra: Anna Grau i Riu
Import de les obres executades anteriorment 866.151,41 €
Import de la setena certificació d’obra 78.026,66 €
Import total certificat 944.178,07 €;
En base als fets exposats i a proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar la certificació núm. 10 de l’obra "Reforma de local per ubicar-hi el tanatori municipal de Solsona (lot 1)", que ascendeix a l’import de 78.026,66 €, i que s’haurà d’abonar a l’empresa adjudicatària, Excavacions Vilà Vila, SA.


	Expedient 249/2022. Taxa per l’ocupació de la via pública pel servei que presten els caixers automàtics d’entitats bancàries a l’exterior dels edificis

	Favorable
	Tipus de votació: unanimitat

	Vist que el Ple de l'Ajuntament del dia 22 de desembre de 2020 va aprovar definitivament l’acord de modificació de les ordenances fiscals per a l’exercici 2021 i entre les qual hi ha la modificació de l’ordenança fiscal núm. 13 Taxa per les ocupacions de subsòl, el sòl i la volada de la via pública;
Vist que en l'ordenança fiscal núm. 13 hi consta la taxa per l’ocupació de la via pública pel servei que presten els caixers automàtics d’entitats bancàries a l’exterior dels edificis;
Vist que la modificació de les ordenances fiscals per l'exercici 2021 es van publicar en el Butlletí Oficial de la Província de Lleida núm. 249, de 28 de desembre de 2020;
Vist l’informe 71/2022, de data 10 de febrer, emès per la Policia Local, en el qual es detallen els caixers automàtics que donen servei a la via pública;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda trametre la liquidació de la taxa per l’ocupació de la via pública pel servei que presten els caixers automàtics d’entitats bancàries a l’exterior dels edificis, segons el detall següent:
· CaixaBanc, 2 caixers: 600,00 €
· Banc Sabadell, 1 caixer: 300,00 €
· Banc Santander, 1 caixer: 300,00 €.


MERCAT
	Expedient 232/2022. Requeriment documentació – incompliment de l'Ordenança reguladora del mercat municipal de Solsona

	Favorable
	Tipus de votació: unanimitat

	Vist que l’article 15 de la Ordenança reguladora del mercat municipal de Solsona de venda no sedentària diu que “Els titulars de les autoritzacions han d’exercir directament i personalment l’activitat comercial. També la poden exercir en nom seu el cònjuge o els parents dins el segon grau de consanguinitat o afinitat, i els assalariats. Tots han d’estar donats d’alta a la Seguretat Social en el règim que correspongui”;
Vist que en aquests darrers mesos s’han detectat dues parades on el propietari de l’autorització no exerceix ell directament la venda.
Vist que el tècnic de comerç, en reiterades ocasions, els ha demanat que acreditin, en no ser els titulars de les autoritzacions, alguna de les situacions contemplades en l’article 15 de l’ordenança reguladora per poder exercir la venda no sedentària;
Vist que les demandes informals del tècnic de comerç no han estat acreditades satisfactòriament;
A proposta del regidor delegat de Desenvolupament local;
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Requerir a un dels mercaders, titular d’una parada del mercat de venda no sedentària de Solsona, que acrediti que les persones que estan exercint la venda a la seva parada compleixen amb algun dels requisits exposats a l’article 15 de la Ordenança reguladora del mercat municipal de Solsona.
Segon. Requerir a un mercader, titular d’una parada del mercat de venda no sedentària de Solsona, que acrediti que les persones que estan exercint la venda a la seva parada compleixen amb algun dels requisits exposats a l’article 15 de la Ordenança reguladora del mercat municipal de Solsona.
Tercer. Concedir un termini de 10 dies hàbils perquè els titulars de les autoritzacions puguin presentar la documentació acreditativa requerida. En cas de no presentar-la dins del termini o que la documentació no acrediti satisfactòriament l’objecte d’aquest requeriment, s’haurà de deixar d’exercir la venda no sedentària fins a poder acreditar que s’està complint amb l’article 15 de l’ordenança reguladora.


PERSONAL
	Expedient 228/2022. Permís per formació

	Favorable
	Tipus de votació: unanimitat

	Vista la sol·licitud presentada per un treballador municipal en què sol·licita permís per formació per assistir al curs "Taller sobre aturada, control i escorcoll de vehicles", organitzat per l'Institut de Seguretat Pública de Catalunya, que s'impartirà en modalitat presencial els dies 3 i 4 de març de 2022, de les 9.00 a les 13.30 hores, amb un total de 8 hores i un cost de 48,00 €;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les 8 hores de formació i el cost del curs. Cal registrar al sistema de control horari una incidència de formació a l'inici de la sessió i una sortida quan acabi. Una vegada finalitzada la formació caldrà fer arribar el certificat corresponent.


	Expedient 231/2022. Permís per formació

	Favorable
	Tipus de votació: unanimitat

	Vista la sol·licitud presentada per un treballador municipal en què sol·licita permís per formació per assistir al curs "Taller sobre aturada, control i escorcoll de vehicles", organitzat per l'Institut de Seguretat Pública de Catalunya, que s'impartirà en modalitat presencial els dies 3 i 4 de març de 2022, de les 9.00 a les 13.30 hores, amb un total de 8 hores i un cost de 48,00 €;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les 8 hores de formació i el cost del curs. Cal registrar al sistema de control horari una incidència de formació a l'inici de la sessió i una sortida quan acabi. Una vegada finalitzada la formació caldrà fer arribar el certificat corresponent.


	Expedient 248/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per assistir al curs "Laboratoris de lectura", organitzat pel Servei Educatiu del Solsonès, que s'impartirà en modalitat mixta presencial i en línia del 3 de febrer al 31 de març de 2022 (dies 3, 17 i 24 febrer i 10, 24 i 31 de març), de les 17.30 a les 19.30 hores, amb un total de 20 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d'Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

